cyanic-selkie/wikianc huggingface dataset:
Jolmankosken vesivoimalaitos
Jolmankosken voimalaitos on Lapin Ylitorniolla Raanujärvellä oleva vesivoimalaitos, joka sijaitsee Tornionjoen vesistön Tengeliönjoen valuma-alueella Raanujärven ja Vietosen välisessä Jolmankoskessa. Voimalaitos valmistui vuonna 1955 ja se on yksi harvoista Tornionjoen vesistön vesivoimalaitoksista.
Toiminta
Voimalaitoksen omistavat puoliksi Tornionlaakson Voima Oy ja PVO-Vesivoima Oy, jonka omistaa Pohjolan Voima Oy. Se sijaitsee Raanujärvellä Kyläniemessä kantatien 83 eteläpuolella Raanujärven Joonanlahdelta alkavan lasku-uoman luusuassa. Luusuaa kutsutaan Jolmalompoloksi ja sen 700 metriä pitkä yläkanava johtaa voimalaitokselle, joka sijaitsee aivan Vietosen Jolmanlahden pohjukassa. Alle jäävän Jolmakosken putous on viisi metriä. Voimala tuottaa maksimitehon 500 kilowattia (0,5 MW).
Voimala tukkii vaelluskalojen nousureitin eikä koskea voi ohittaa kalatietä pitkin. Siksi voimalan omistajille on asetettu kalojen istutusvelvoite Pohjois-Suomen ympäristölupaviraston 13.9.2005 antamassa päätöksessä. Siinä omistajien on istutettava vuosittain tietty määrä Lapin työvoima- ja elinkeinokeskuksen hyväksymiä kalalajeja.
Säännöstely
Järven vedenpinnankorkeus on 96,3 metriä mpy, mutta vedenpintaa pyritään säännöstelemällä pitämään 95,0 ja 97,0 metrin välissä. Riippuen alueen lumitilanteesta tai sadannasta, voi säännöstelyrajojen sisällä pysyminen tuottaa vaikeuksia. Voimalan alakanavasta on mitattu suuria virtaamia. Kolme suurinta ovat olleet 90,22 m³/s (20.5.1912), 54,10 m³/s (12.5.1993) ja 40,10 m³/s (25.5.2010).
Restless and Live
Restless and Live (Blind Rage - Live in Europe 2015) on saksalaisen heavy metal -yhtyeen Accep tin tuplalive -albumi. joka julkaistiin 13. tammikuuta 2017. Konserttivideo taltioitiin Bang Your Head festivaaleilla Balingenissa, Saksassa vuonna 2015. Tallenne julkaistiin useissa formaatissa, kuten 2-CD-digipackina, 4 LPn boksina sekä konserttielokuvana DVD- ja Blu-Ray-versioina.
Taltiointi on ensimmäinen Acceptin levy, jolla esiintyvät yhtyeen uudet jäsenet kitaristi Uwe Lulis ja rumpali Christopher Williams. Accept oli suunnitellut konserttitaltiointia jo pitkään, ja Bang Your Head -festivaali entuudestaan tuttuna ympäristönä ja konserttijärjestäjänä oli hyvä vaihtoehto taltioinnin kuvaamiselle. CD llä ja vinyylialbumeilla olevat 27 kappaletta on taltioitu eri puolella Eurooppaa pidetystä konserteista. Konserttitaltiointia ei ole uudelleennauhoitettu tai paranneltu jälkikäteen joitakin taustalauluja lukuun ottamatta.
Vastaanotto
Albumi sai ilmestyessään hyvän vastaanoton. Taltiointia pidettiin yleisesti onnistuneena konserttitaltiointina ja albumin teknistä toteutusta kiitettävänä. Soundit ovat kirkkaat ja selkeät sekä kuvaus- ja leikkaustyö onnistunutta. Videotaltioinnissa on käytetty runsaasti erilaisia kuvakulmia ja ne vaihtelevat sopivasti.
Kappaleita on riittävästi ja niistä löytyy sekä uusien kappaleiden parhaimmistoa kuin vahoja hittejä sekä harvinaisuuksista sopivassa suhteessa. Kriitikoiden mukaan levylle on saatu sisäistettyä ison festivaalin tunnelma ja kiteytettyä yhtyeen olemus. Ylimääräiset lavaefektit on jätetty taustalle ja huomio kiinnittyy vitaalisiin säveliin samalla kun muusikoiden ilmeet ja eleet osoittavat, että he aidosti viihtyvät lavalla.
Kappaleet
DVD ja Blue Ray Bang Your Head – Festivaali 2015
CD ja LP:
Nyrkkirauta
thumb|Nyrkkirauta Nyrkkirauta on kädessä pidettävä lähitaisteluase, joka vahvistaa lyönnin tehoa. Useimmiten ase on valmistettu teräksestä, messingistä tai raudasta, mutta se voi olla myös puuta. Käden ympärille kiedottava metallilla vahvistettu nahkahihna, esimerkiksi niittivyö, on toiminnaltaan nyrkkiraudan kaltainen.
Rakenne
Nyrkkiraudassa on useimmiten renkaat neljälle sormelle ja tuki kämmenelle. Näin aseesta saadaan tukeva ote käden ollessa nyrkissä. Nyrkkiraudan metalliset ”rystyset” toimivat iskupintana henkilön lyödessä ja vahvistavat iskun tehoa merkittävästi. Nyrkkirauta myös suojaa lyöjää rystysten murtumiselta. Tehon lisäämiseksi nyrkkirautaan voidaan lisätä niittejä, piikkejä tai teriä.
Historia
Nyrkkiraudan tyyppinen vahvistettu nahkahihna tunnettiin caestus-nimellä jo roomalaisten gladiaattoreiden keskuudessa. Caestuksen muodostivat käsien ympärille kiedotut nahkahihnat, joissa saattoi olla niittejä. Mikäli areenalla oli muitakin gladiaattoreita, he saattoivat pitää taukoa seuratakseen nyrkkiottelua: caestuksin käytyä kamppailua pidettiin erityisen kiinnostavana. Myös monet afrikkalaiset kansat tunsivat nyrkkirautojen käytön.
Muussa kuin taistelukäytössä nyrkkirautaa käyttivät muun muassa japanilaiset. Heillä tekko-nyrkkirauta oli käytössä hevosten kannustamiseen. Okinawan kalastajat käyttivät sitä myös apuna verkkojen keräämisessä suojaamassa käsiään korallien aiheuttamilta haavoilta. Karatessa tecchu eli suomalaisittain ”tekko” otettiin käyttöön myös taistelutarkoituksiin. Karatessa sitä käytetään pareina ja niiden tarkoitus on lyöntitekniikoiden tehostus. Myös 1850-luvun New Yorkissa katujengit käyttivät nyrkkirautoja aseinaan. Toisessa maailmansodassa nyrkkiraudat ja nyrkkirautaveitset olivat melko suosittuja yhdysvaltalaisten ja brittien käytössä.
Lainsäädäntö
Nyrkkirauta lasketaan Suomen lainsäädännössä (Järjestyslaki 3 luku 9 §) vaaralliseksi esineeksi, jonka valmistus, maahantuonti ja kauppa on kielletty. Myös aseen hallussapito yleisellä paikalla ja yleisellä paikalla olevassa kulkuneuvossa on kielletty.
Uljas uusi maailma
Uljas uusi maailma on Aldous Huxleyn vuonna 1932 julkaistu tieteisromaani. Se on George Orwellin romaanin Vuonna 1984 ohella yksi 1900-luvun merkittävimmistä tulevaisuusfiktioista.
Huxleyn teos on tulevaisuuteen sijoittuva dystopia. Hänen maailmansa on totalitaristinen yhtenäisvaltio, jossa ihmisen tuotteistaminen on viety loogiseen loppuunsa saakka. Lapset syntyvät tuotantolaitoksissa, joissa soveliaimpia yksilöitä tuotetaan useita kappaleita tarkoin valvotuissa olosuhteissa. Ihmisten kohtalo on ennalta määrätty sen mukaan, mihin tuotantosarjaan (yhteiskuntaluokkaan) hän sattuu kuulumaan; tuotteistetut ihmiset jaetaan kreikan aakkosten mukaan alfoihin, beetoihin, gammoihin, deltoihin ja epsiloneihin. Kulttuuri on täysin latistettu; taide ja korkeakulttuuri on hävitetty ja historia muistomerkkeineen pyyhitty pois ihmisten mielistä.
Siinä, missä Orwellin dystopia viittaa suoraan uhkaan ja totalitaristiseen ideologiaan vallankumouksen kautta (Neuvostoliitto, natsi-Saksa), Huxleyn dystopiassa uhka on epäsuora ja viittaa totalitarismiin konsumerismin ja monopolikapitalismin kautta. Uljas uusi maailma on muutenkin hyvin erilainen. Sivistyneet ihmiset hukuttautuvat keinotekoisiin nautintoihin ja vapaaseen seksiin haluten aina vain lisää.
Koska ihmisten valmistaminen on tuotteistettu, perheen käsitys on hävitetty ja perhekäsitteistä (isä, äiti, veli, sisko) on tullut kirosanoja. Uskontoa ei enää ole perinteisessä muodossa. Ihmisille esikuvaksi on noussut Henry Ford, jota he palvovat. ”Ford” on myös korvannut ”jumalan” (engl. lord) voimasanana. Kristinuskon risti on korvattu Fordin T-mallin mukaan T-merkillä. Ajanlasku on uudistettu ja sen alkukohdaksi on valittu ensimmäisen T-Fordin valmistumisvuosi 1908. Kirjan tapahtumien ajankohta on 632 JF (Jälkeen Fordin).
Kirjan ironinen nimi on lainaus Shakespearen näytelmästä Myrsky. Teos alkaakin lainauksella: ''Ihme, kumma! Kuink’ ihania olennoita täällä nyt näenkään! Kuink’ ihminen on kaunis! Ah, uljas uusi maailma, joss’ ompi tuollaista kansaa!''
Juoni
Kirja alkaa hedelmöityslaitoksessa, jossa lukuisille nuorille oppilaille kerrotaan kuinka ihmisiä luodaan. Kesken oppitunnin paikalle ilmaantuu Mustafa Mond, joka on yksi kahdestatoista maailmanjohtajasta. Mond selittää lapsille kuinka aikaisemmassa ”tyytymättömien maailmassa” ihmiset syntyivät luonnollisesti ja kuinka yhdeksänvuotisen sodan ja yhteiskunnallisten muutosten johdosta päädyttiin nykyiseen maailmaan.
Sen jälkeen siirrytään kirjan päähahmoon Bernard Marxiin, joka työskentelee hedelmöityslaitoksessa. Bernard on katkera, koska on biologisen onnettomuuden takia normaalia alfa+-ihmistä lyhyempi. Tämän ja hänen epätavallisten yhteiskunnallisten mielipiteidensä vuoksi hän on hylkiö. Bernard keskustelee usein ystävänsä Helmoltz Wattsin kanssa, joka tuntee itsensä hylkiöksi, koska hän haluaa luoda monimutkaista taidetta yhteiskunnassa, jossa hänen taitonsa sopivat vain propagandan luomiseen. Bernardin pomo uhkailee häntä karkotuksella Islantiin hänen kerettiläisten mielipiteidensä vuoksi.
Bernard lähtee matkalle Lenina-nimisen naisen kanssa New Mexicoon ”villien” reservaatille, missä he tapaavat Lindan ja Johnin. Linda saapui aikoinaan samalle reservaatille Bernardin Pomon kanssa ja onnettomuuden vuoksi jäi jumiin reservaatille. Koska hänellä ei ollut mahdollisuutta ehkäisylääkkeisiin hän synnytti Johnin. Bernard tajuaa että hän voi pelastua Islannilta jos hän tuo Johnin ja Lindan yhteiskunnan pariin.
Palattuaan Eurooppaan Bernardin pomo aikoo julkisesti karkottaa hänet kun John saapuu huoneeseen ja kutsuu häntä isäksi. Koska yhteiskunnan silmissä biologinen lisääntyminen on epämoraalista, Bernardin pomo eroaa seuraavana päivänä. Johnista tulee välittömästi kuuluisa ja hänet kutsutaan moniin juhliin ja julkisiin tilaisuuksiin ja Bernardin käsketään esitellä hänelle yhteiskunnan toimintaa.
USS Constitution
USS Constitution on Yhdysvaltain laivaston puurunkoinen kolmimastoinen 44-tykkinen fregatti. Alus on yksi kuudesta Yhdysvaltain kongressin 27. maaliskuuta 1794 hyväksymästä fregatista. Alus on maailman vanhin "täydessä palveluksessa" oleva sota-alus. Britannian kuninkaallisella laivastolla nimellisesti palveluksessa oleva HMS Victory on kuitenkin Constitutionia vanhempi. Victory on kuitenkin pysyvästi sijoitettu kuivatelakalle, eikä se ole purjehduskelpoinen.
Valmistus
Joshua Humphreyn suunnittelema alus tilattiin Edmund Harttilta Bostonista Massachusettsista, missä valmistuksesta vastasivat George Claghorn ja Samuel Nicholson. Se laskettiin vesille 21. lokakuuta 1797 ja nimettiin kunnianosoituksena Yhdysvaltain perustuslaille. Alus valmistui 23. heinäkuuta 1798 ensimmäisenä päällikkönään Samuel Nicholson.
Uljas uusi maailma
Juoni
Myöhemmin Lenina yrittää vietellä Johnia, mistä tämä suuttuu ja pakottaa Leninan pakenemaan kylpyhuoneeseen. Kesken kaiken Johnille ilmoitetaan Lindan kuolemasta jonka seurauksena hän poistuu paikalta äkkiä. John tapaa Lindan, joka makaa kuolinkeskuksessa ja kuolee äkkiä. Myöhemmin John ja Helmholtz alkavat heittää Delta-ihmisille jaettuja huumeannoksia pois ja heidät ja Bernard pidätetään.
USS Constitution
Valmistus
Aluksen kolme mastoa keulamasto, isomasto ja mesaanimasto ovat korkeudeltaan 60, 67 ja 52,6 metriä. Mastojen kokonaispurjepinta-ala on 3 968 neliömetriä.
Uljas uusi maailma
Juoni
Bernard, Helmholtz ja John viedään Mustafa Mondin luokse, joka selittää heille miten yhteiskunnan on täytynyt vaihtaa taiteet ja tieteellinen kehitys yleiseen onnellisuuteen. Bernard ja Helmholtz lähetetään saarelle, jossa he voivat elää mukavuudessa muiden ihmisten kanssa, jotka eivät sopeutuneet yhteiskuntaan, mutta Mond päättää pitää Johnin Englannissa.
John pakenee majakkaan, jossa hän yrittää aloittaa uutta elämää, mutta kiinnostuneet kansalaiset tekevät hänestä mediasensaation. John yrittää jatkaa uuden elämänsä kanssa mutta häntä häiritään koko ajan. Lopulta hän vetäytyy majakkaansa. Kun kiinnostuneet toimittajat saapuvat majakkaan he löytävät Johnin hirttäytyneenä.
USS Constitution
Palvelus
Constitution osallistui 1798-1800 Yhdysvaltain ja Ranskan väliseen ns. "kvasisotaan", ensimmäiseen barbareskisotaan (1801-1805) ja vuoden 1812 sotaan.
Yhdysvaltain sisällissodassa alus oli Pohjoisvaltioiden koululaivana sijoitettuna Yhdysvaltain laivastoakatemiaan. Myöhemmin aluksesta tehtiin kelluva kasarmi ja poistettiin laivaston vahvuudesta.
Alus nimettiin 1. joulukuuta 1917 USS Old Constitutioniksi, sillä nimi haluttiin vapauttaa uudelle taisteluristeilijä USS Constitutionille, mutta sen tilaus peruttiin Washingtonin laivastosopimuksen seurauksena kesken rakennustöiden. Alkuperäinen Constitution sai nimensä takaisin 24. heinäkuuta 1925. Alus restauroitiin 1925 ja palautettiin 1935 nimelliseen palvelukseen. Myöhemmin alusta on korjattu 1970- ja 1990-luvuilla. Se jatkaa palveluksessa laivaston PR-tehtävissä. Vuodesta 2007 vuoteen 2010 Constitution oli telakalla korjattavana, jolloin vanhoja muutoksia purettiin ja alusta palautettiin kohti alkuperäistä asuaan.
Go for It... Live!
Go for It... Live! on ensimmäinen livealbumi kalifornialaiselta stoner rock -yhtyeeltä Fu Manchulta. Levyllä soittavat Scott Hill (laulu ja kitara), Bob Balch (kitara), Scott Reeder (rummut) ja Brad Davis (basso). Levy on rumpali Scott Reederin ensimmäinen Fu Manchun kanssa, hänen tultua soolouralleen lähteneen Brant Bjorkin korvaajaksi.
Kappaleet
CD 1
CD 2
Black Star Dancing
Black Star Dancing on brittiläisen rockyhtye Noel Gallagher’s High Flying Birdsin EP, joka julkaistiin 14. kesäkuuta 2019. EP tuli saataville digitaalisen latauksen ja suoratoiston lisäksi 12 tuuman vinyylilevynä.
Kappaleet
Kaikki kappaleet säv. ja san. Noel Gallagher.
Järjetön rakkaus
Järjetön rakkaus on suomalaisartisti Jesse Kaikurannan kappale hänen ensimmäiseltä, Vie mut kotiin -studioalbumilta. Sen julkaisi Universal Music albumin toisena singlenä 14. syyskuuta 2012. Kaikuranta osallistui kappaleella vuoden 2012 Syksyn sävel -kilpailuun ja voitti sen. Kappaleelle on tehty myös musiikkivideo, joka julkaistiin videopalvelu YouTubessa 2. marraskuuta 2012. Videon on ohjannut Elias Koskimies.
”Järjetön rakkaus” sijoittui singlelistalla parhaimmillaan 16:nneksi ja latauslistalla kuudenneksi. Se oli parhaimmillaan myös soitetuin radiokappale.
Anwar Sadat
Muhammad Anwar al-Sadat (, 25. joulukuuta 1918 Mit Abu al-Kum – 6. lokakuuta 1981 Kairo) oli egyptiläinen poliitikko ja Egyptin presidentti 1970–1981. Sadat oli mukana kuningas Faruqin syrjäyttäneessä vallankaappauksessa vuonna 1952 ja hän nousi Gamal Abdel Nasserin varapresidentiksi. Nasserin kuoltua presidentiksi itse noussut Sadat kävi presidenttikaudellaan jom kippur -sodan Israelia vastaan, mutta sai sitä seuranneista rauhanneuvotteluista ja Camp Davidin rauhasta Nobelin rauhanpalkinnon vuonna 1978. Muuten hän pyrki uudistamaan maan taloutta Nasserin kauden sosialismista ja avasi Egyptiä länsimaihin. Sadat murhattiin sotilasparaatissa vuonna 1981.
Elämäkerta
thumb|vasen|Sadat vuonna 1953.
Nuoruus
Muhammad Anwar al-Sadat syntyi 25. joulukuuta 1918 pienessä Mit Abu Komin kylässä Niilin suistolla noin 60 kilometriä Kairosta pohjoiseen. Perhe oli nubialainen. Isä oli sotilas ja sukunsa ensimmäinen maallisen koulutuksen saanut. Äiti oli kotoisin Sudanista. Lapsia suuressa perheessä oli 13. Sadat varttui kotikylässään 7-vuotiaaksi saakka. Hänen vanhempansa matkustivat ajoittain töihin Sudaniin, jolloin Sadat oli hoidettavana isoäidillään. Sadat muisteli myöhemmin pitäneensä lapsuudestaan maalaiskylässä. Hän kuvaili tuolloisten kokemustensa vaikuttaneen myös hänen myöhempään ajatteluunsa. Sadat piti fellaheja eli talonpoikia Egyptin yhteiskunnan kulmakivenä ja esimerkiksi perinteiden varjelijoina. Sadat sanoi myös heränneensä poliittisesti jo lapsena hänen kuunneltuaan isoäitinsä tarinoita egyptiläisten vastarinnasta brittejä vastaan esimerkiksi Dinšawain tapahtumien kautta. Vuonna 1925 Sadat muutti isänsä mukana Kairoon, jossa hän valmistui toisen asteen oppilaitoksesta vuonna 1930. Egyptin armeijaa laajennettiin vuonna 1936, mikä mahdollisti Sadatin seurata isäänsä sotilasuralla. Hän valmistui sotilasakatemiasta vuonna 1938.
Valmistumisensa jälkeen nuori upseeri Sadat lähetettiin Ylä-Egyptiin Mankabadiin. Mankabadissa hän tutustui toiseen nuoreen upseeriin Gamal Abdel Nasseriin. Sadat, Nasser ja muut nuoret samanhenkiset upseerit alkoivat muodostaa vapaiden upseerien verkostoa, jolla oli huomattava vaikutus Egyptissä myöhemmin. Toisen maailmansodan aikana Sadat elätteli toiveita Saksan voitosta Pohjois-Afrikassa ja Egyptin mahdollisesta itsenäistymisestä tätä kautta. Brittiviranomaiset pidätyttivät hänet ja hän sai vankeustuomion. Sadat pakeni vankilasta lokakuussa 1944 ja hän piilotteli virkavallalta maailmansodan loppuun saakka. Samalla hän alkoi radikalisoitua poliittisesti. Tultuaan pidätetyksi uudestaan sodan jälkeen hän tunnusti sekaantuneensa talousministeri Amin Uthmanin murhaan tammikuussa 1946. Sadatin oikeudenkäynti asian tiimoilta järjestettiin vasta vuonna 1948, mutta hänet päädyttiin vapauttamaan ilman tuomiota. Vuonna 1950 hän palasi armeijan riveihin kapteenina. Hän palasi jälleen Nasserin ja Abd al-Hakim Amirin vapaiden upseerien piiriin. Vapaat upseerit olivat alkaneet suunnitella vallankaappausta. Egypti oli maailmansodan jälkeen sisäisesti kaoottinen suurien sosioekonomisten ongelmien takia. Kuningas Faruq ja maan hallinto olivat menettäneet arvovaltansa kansan silmissä ja tilanne oli otollinen vallankumoukselle.
Egyptin vallankumous ja Nasserin aika
thumb|vasen|Nasser ja Sadat vuonna 1960. Sadat oli mukana suunnittelemassa vallankaappausta, vaikka Nasser ei täysin luottanut häneen. Toisin kuin Sadat, Nasser oli ollut mukana Israelin itsenäisyyssodassa, jolla oli ollut suuri vaikutus hänen näkemyksiinsä. Nasser myös epäili Sadatilla olevan mahdollisesti yhteyksiä Muslimiveljeskuntaan tai jopa kuninkaan hoviin. Sadat saikin vallankaappauksessa vain sivuroolin. Vallankaappaus alkoi yöllä 23. heinäkuuta 1952. Vallankaappaus sujui verettömästi ja aamulla Sadat sai tehtäväkseen lukea Muhammad Naguibin nimissä radiossa julistuksen, jossa hän kertoi Egyptin kansalle armeijan ottaneen vallan "korruptoituneelta hallitukselta". Sadat vetosi puheessa kansan tukeen muistuttaen näitä Egyptin alennustilasta Palestiinan sodan jälkeen. Samalla hän takasi kuitenkin ulkovalloille, että ulkomaiden kansalaisten henki ja omaisuus turvattaisiin. Kuningas Faruq pakeni Egyptistä ulkomaille muutamaa päivää myöhemmin.
Vallankaappauksen jälkeen valtaan nousi ensin kenraali Muhammad Naguib ja vuonna 1954 valtakamppailun jälkeen Nasser, joka keväällä 1956 valitutti itsensä presidentiksi. Sadat oli vallankumouksen uskollinen kannattaja, joskin hän toimi Nasserin varjossa. Hänellä oli useita eri suhteellisen vähämerkityksellisiä rooleja Nasserin hallinnossa. Vuonna 1962 Nasser lähetti Sadatin Pohjois-Jemeniin, joka oli ajautunut kuningasmielisten ja tasavaltalaisten väliseen sisällissotaan. Sadatin tehtävänä oli arvioida, tulisiko Egyptin sekaantua sotaan. Sadat teki virhearvion, jonka mukaan kuningasmieliset olisivat voitettavissa nopeasti, jos egyptiläiset tukisivat tasavaltalaisia. Tämä vaikutti Nasserin päätökseen Egyptin sekaantumisesta sotaan. Nopean voiton sijaan egyptiläiset ajautuivat pitkään kulutussotaan vuoristoisessa Jemenissä, jossa korkeimmillaan taisteli jopa 70 000 egyptiläistä. Sadat siirrettiin joksikin aikaa sivuun Jemenin tilanteen takia.
Nasserin Egypti koki romahduksen Israelin hyökätessä Siinaille kuuden päivän sodanaikana vuonna 1967. Tappio oli nöyryyttävä, mutta Nasser säilytti silti vielä asemansa maan johdossa. Hän oli kuitenkin hyvin sairas samalla, kun hän ajautui sisä- ja ulkopoliittisiin ongelmiin. Vuonna 1969 Nasser teki Sadatista varapresidenttinsä. Täysin varmaa ei ole, miten Sadat oli saavuttanut ylennyksensä. Hän oli kuitenkin edelleen hyvin uskollinen Nasserin hallinnolle.
Presidenttinä
Nasser kuoli 28. syyskuuta 1970. Varapresidentti Sadatista tuli nyt Egyptin varsinainen presidentti. Hänet valittiin presidentiksi vielä vaaleissa 15. lokakuuta. Sadatin asema oli aluksi hyvin epävarma. Hän ei ollut lukeutunut Nasserin näkyvimpään lähipiiriin ja hänen syrjäyttämistään pidettiin todennäköisenä. Sadat ryhtyi kuitenkin nopeasti päättäväisiin toimiin kilpailijoitaan vastaan syrjäyttäen näitä yksitellen. Sadat oli päättänyt ohjata Egyptiä länsimyönteisempään ja liberaalimpaan suuntaan. Talous oli tarkoitus vapauttaa ja valtion kontrollia yhteiskunnasta oli höllennettävä. Hänen puhdistuksensa kohdistuivatkin etenkin nasseristeihin ja sosialisteihin, jotka voitettuaan Sadat saattoi alkaa toteuttaa visiotaan vapaammin. Esimerkiksi vihatun salaisen poliisin toimintaa rajoitettiin ja oppositio sai toimia vapaammin. Uudistukset esitettiin vallankumouksen korjausliikkeenä ja ne toivat Sadatille tukea kansalta.
Ulkopoliittisesti Sadatilla oli vain vähän liikkumatilaa. Israel oli lyönyt maan sotilaallisesti perinpohjaisesti vuonna 1967 ja miehitti edelleen Siinaita Suezin kanavalle saakka. Samalla Neuvostoliitto oli saanut merkittävän vaikutusvallan Egyptissä. Neuvostoliitto oli krovannut Egyptille sen sodan aikana menettämää kalustoa, mutta Egyptin asevoimat olivat strategisesti alakynnessä. Sadat päätti kuitenkin tarvitsevansa jonkinlaisen sotilaallisen voiton ulkopoliittisen tilanteen ratkaisemiseksi. Egyptin asevoimien johdon kanssa alettiin suunnitella sotaa, joka voitasiin käydä maan heikkouksista huolimatta. Egyptin oli käytävä sotaa tavalla, joka edellyttäisi mahdollisimman vähän egyptiläisten etenemistä ja pakottaisi Israelin hyökkäämään puolustavia egyptiläisiä vastaan. Vuonna 1972 Egypti karkotti maassa olleet noin 12 000 neuvostoliittolaista sotilasneuvonantajaa, mikä sai Israelin virheellisesti vakuuttumaan maan haluttomuudesta käydä sotaa.
Jom kippur -sota ja Camp Davidin rauha
thumb|Vanhaa uutisfilmiä Sadatin hallinnon alkuvuosilta. 16. lokakuuta 1972 israelilaisten viettäessä jom kippur -juhlapäivää egyptiläiset joukot alkoivat ylittää Suezin kanavaa ja murtaa Bar-Lev-linjaa sen toisella puolella etukäteen tehdyn suunnitelman mukaisesti. Jom kippur -sota alkoi egyptiläisten voitolla. Israelilaiset yllätettiin ja egyptiläiset ottivat asemat kanavan toisella puolella edelleen ilmatorjuntaohjustensa kantaman sisäpuolella. Enempää etenemistä ei tarvittu. Israel oli jo näin saatettu tukalaan tilanteeseen. Se ei voinut pitää asevelvollisuusarmeijaansa liikekannalla pitkään ilman valtavaa taloudellista rasitetta. Lopulta israelilaisten onneksi ratkaisu tapahtui pohjoisessa. Syyria oli liittynyt sotaan samaan aikaan Egyptin kanssa. Se oli kuitenkin kärsinyt tappion Golanilla ja painosti nyt israelilaisten edetessä egyptiläisiä toimiin. Egyptiläiset taipuivat ja he alkoivat edetä asemistaan kanavalla syvemmälle Siinaille. Tällöin nousivat esiin heidän aikaisemmat heikkoutensa. Hyökkääjät lyötiin takaisin ja Israelin vastahyökkäys ulottui Suezin kanavalle ja sen toiselle puolelle saakka. Lopulta ulkovaltojen painostuksesta saatiin aikaan molempien osapuolien lopulta haluama tulitauko 22. lokakuuta.
Sota ei ollut päätynyt selvään voittoon, ja kansa oli jätetty pimentoon sodan varsinaisista tavoitteista. Joka tapauksessa monet egyptiläiset kokivat maan nyt kostaneen kuuden päivän sodan nöyryytyksen ja Sadatista tuli Suezin kanavan "ylityksen sankari". Sadatin asema oli nyt vielä vakaampi kuin aikaisemmin. Tämä mahdollisti entistä kattavampia uudistuksia. Sadatin uusi talouspolitiikka sai nimen infitah eli avautuminen. Tarkoitus oli avata markkinoita ja purkaa Nasserin kauden ankaria vienti- ja tuontirajoituksia. Niin sanottu "avautuminen" ei kuitenkaan ollut menestys. Vapaiden markkinoiden sijaan voittoja käärivät etenkin verkostoituneet armeijan ja turvallisuuspalvelujen upseerit, jotka saivat rahakkaimmat julkisen sektorin ostosopimukset. Yhteiskuntarakenteet muuttuivat selvästi epätasa-arvoisemmiksi.
thumb|Sadat ja Israelin [[Menachem Begin 18. syyskuuta 1978.]] Suhde Israeliin oli edelleen avoin kysymys jom kippur -sodan jälkeen. Henry Kissinger aloitti niin sanotun sukkuladiplomatian Egyptin ja Israelin välillä yrittäen varmistaa maiden välille pysyvän rauhansopimuksen. Syksyllä 1975 Genevessä saatiin aikaan sopimus, jonka mukaan maat sopisivat kiistansa rauhanomaisesti. Tätä seurasi läpimurto. Sadat matkusti koko Lähi-itää kohauttaen henkilökohtaisesti Israeliin 19. – 20. marraskuuta 1977. Sadat vieraili Jerusalemissa ja piti puheen knessetissä. Neuvottelut jatkuivat Camp Davidissä Yhdysvaltain presidentti Jimmy Carterin välittämänä. Maaliskuussa 1979 saatiin viimein aikaan rauhansopimus Egyptin ja Israelin välillä. Egyptistä tuli ensimmäinen Israelin tunnustanut arabimaa ja se takasi Israelille kauttakulkuoikeuden Suezin kanavalla ja Punaisenmeren salmissa. Israel suostui vetäytymään Siinailta, josta tuli demilitarisoitu alue. Rauha oli käänteentekevä. Sadat sai tunnustuksena Nobelin rauhanpalkinnon vuonna 1978 yhdessä Israelin pääministeri Menachem Beginin kanssa. Arabimaailmassa Sadatin katsottiin kuitenkin yleisesti hylänneen palestiinalaiset Israelin armoille. Egypti erotettiin Arabiliitosta, ja se menetti vanhan arvovalta-asemansa arabimaiden keskuudessa.
Sodan jälkeen
Sisäpolitiikassa Egypti kärsi taloudellisista vaikeuksista. Sadatin ongelmana oli etenkin Egyptin nopeasti aksvavan väestön ruokkiminen. Ruuan valtiontuet söivät suuren osan maan budjetista. Maailmanpankilta lainoja saadakseen Sadatin oli leikattava tukia, mikä johti esimerkiksi tammikuussa 1977 suuriin mellakoihin eri puolilla Egyptiä. Sadat joutui perumaan leikkaukset ja syytti tilanteesta vasemmistoa, jonka kannattajia pidätettiin. Ongelmia aiheuttivat nyt myös kannatustaan kasvattanut poliittinen islam. Egyptissä oli syntynyt jihadistista liikehdintää, joka sai kannatusta etenkin yliopistoissa. Sen kasvua ei oltu aluksi huomioitu etenkin sen syödessä Sadatin vasemmistolaisten vastustajien suosiota. Lopulta Sadatin oli kuitenkin vastattava islamistien muodostamaan uhkaan. Syy toimintaan saatiin Kairon köyhän al-Zawija al-Hamran mellakoista kesällä 1981. Sadat syytti maata kuohuttaneita ryöstelyjä ja veritekoja islamilaisen Islamilainen yhteisö-järjestön teoiksi. Nyt hän saattoi ryhtyä kansan tuella sen tukahduttamistoimiin. Sen johtohahmot kadotettiin maan vankiloihin. Samaan aikaan Sadat pidätytti myöls muita vastustajiaan. Kaikkiaan pidätettyjä oli yli 1 500. Jäljelle jääneet islamistit radikalisoituivat entisestään. Sadat alettiin tuntea Koraanin faraona eli hirmuvaltiaana.
Sadat oli 6. lokakuuta 1981 ottamassa vastaan Suezin kanavan ylityksen muistopäivänä suurta sotilasparaatia. Yhdessä paraatiin osallistuneista kuorma-autoista istui radikaalia Islamilainen jihad -järjestöä kannattaneet upseeri Khalid Istanbuli ja kolme sotilasta. Ilmavoimien Mirage- ja Phantom-hävittäjät olivat juuri suorittaneet ylilentonsa, kun tykistön paraatiin kuulunut kuorma-auto yllättäen jarrutti presidentin korokkeen eteen. Sadat luuli tämän olevan osa paraatia ja tervehti kädellään kuorma-autosta noussutta upseeria, joka heitti aitioon käsikranaatin. Ensimmäinen kranaatti ei räjähtänyt, mutta kuorma-autossa olleet sotilaat avasivat tulen käsiasein ja uusin kranaatein. Sadat lyyhistyi maahan. Vaikka paikalla oli sekä yhdysvaltalainen terrorismin vastainen yksikkö että presidentin oma henkivartiokaarti kesti yli kaksikymmentä sekuntia ennen kuin hyökkääjien silmittömään tulitukseen vastattiin. Presidentinaitiossa kuoli ja haavoittui useita ihmisiä. Myös Suomen Egyptin-suurlähettiläs Olli Auero oli samassa katsomossa mutta ei haavoittunut tulituksessa. Sadat lennätettiin helikopterilla Kairoon sotilassairaalaan, jossa hän kuoli samana päivänä.
Kuoleman jälkeen
thumb|Sadatin hauta [[Tuntematon sotilas (käsite)|tuntemattoman sotilaan muistomerkin yhteydessä Nasr Cityssä.]] Kun uutinen Sadatin kuolemasta levisi, Islamilainen jihad aloitti avoimen kapinan Asyutin kaupungissa Ylä-Egyptissä. Heidän toivomaansa massaliikettä kapinasta ei kuitenkaan syntynyt, ja Egyptin hallitus säilyi presidentin kuolemasta huolimatta toimintakykyisenä. Vallan otti maata myöhemmin pitkään hallinnut paraatissa Sadatin kanssa haavoittunut varapresidentti Muhammad Hosni Mubarak, ja armeijan laskuvarjojääkärit palauttivat järjestyksen Asyutissa.
Sadatin hautajaisiin osallistui ennätysmäärä ulkomaisia vieraita, mukaan lukien Yhdysvaltain presidentit Gerald Ford, Jimmy Carter ja Richard Nixon. Arabiliiton maista paikalla olivat ainoastaan Somalian ja Sudanin valtionpäämiehet.
Sadat oli avioitunut vuonna 1949 Jehan Sadatin kanssa.
Rami Palkki
Rami Palkki on kuvitteellinen hahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa Seikkailu alkaa, osa 2 vuonna 2006.
Hahmo
Palkki on Chicagon kuuluisin latinotaustainen liikemies, joka on tehnyt "tuulisesta kaupungista" valtavan Palkki-teollisuuden, kun Leipäjuusto salaperäisesti katosi pois hänen tieltään. Palkki työskenteli aluksi köyhänä autokauppiaana, kunnes törmäsi Ronttiin ja hänen uudistaja laitteeseen. Huomattuaan mihin laite kykenee Palkki rakennutti itselleen valtavan omaisuuden hetkessä. Hänen rakennuttamat rakennukset rakennetaan yhdessä yössä uudistajan avulla, kuten Palkki-burgeri tai Palkki-niminen lentokenttä. Myöhemmin hänen uudistajansa kuitenkin alkoi menettää tehoaan ja Palkki halusi keinolla millä hyvänsä ylläpitää menestyksekästä liike-elämäänsä. Hän ryhtyi tekemään yhteistyötä Monttupomon kanssa. Palkki perusti Monttupomon montun ylle marketin, joka tuottaa Palkille lisää liikevoittoa, mutta myös lisää työntekijöitä Monttupomolle, kun asiakkaat salaperäisesti siepataan monttuun. Heidän tehtävänään on kaivaa tetrahiilivetyä Palkin uudistaja-laitetta varten.
Sittemmin Maahan tulleet Kissatronit olivat etsimässä Ronttia uudistajan vuoksi, jonka myötä Palkki ryhtyi tekemään myös heidän kanssaan yhteistyötä. Molemmilla oli sama tavoite saada Rontti kiinni ja rakennuttaa toinen uudistaja.
Rami Palkki on parodia Donald Trumpista.
Kuvauspaikkajärjestäjä
thumb|Kohtauksessa käytettävät ajoneuvot kuuluvat usein kuvauspaikkajärjestäjän vastuulle. Kuvassa [[Sodan tuulet -sarjan kuvauksia Wienissä 1981.]] thumb|150px|Järjestäjä huolehtii muun muassa kuvauspaikan liikenneturvallisuudesta yhdessä viranomaisten kanssa. Kuvauspaikkajärjestäjä on elokuva- ja televisiotuotannossa henkilö, joka huolehtii kuvausstudion ulkopuolisten kuvauspaikkojen etsinnästä ja niihin liittyvistä käytännön järjestelyistä kuvausten aikana. Tehtävät jakautuvat selkeästi kahteen eri kokonaisuuteen: kuvauspaikkojen etsimiseen sekä kuvausjärjestelyihin valituissa kuvauspaikoissa. Suuremmissa elokuvamaissa nämä tehtävät on eriytetty eri henkilöille tai työryhmille, mutta suomalaisissa elokuvatuotannoissa kuvauspaikkajärjestäjille kuuluu yleensä kaikki kuvauspaikkoihin liittyvä alkaen niiden etsinnästä ja päättyen niiden siivoukseen ja ennalleen palauttamiseen kuvausten jälkeen.
Kuvauspaikkajärjestäjä (usein vain järjestäjä) huolehtii elokuvatuotannon kuvauspaikkojen etsimisestä yhdessä ohjaajan, kuvaajan ja lavastajan kanssa, kuvauspaikkojen järjestelyistä, kuten kuvausluvista, parkkipaikoista, saniteettitiloista ja huoltotiloista sekä tuotannon käytännön logistiikasta eli kuljetuksista ja kyydityksistä, niiltä osin kuin osastot eivät itsenäisesti niitä hoida.
Järjestäjän työnkuva voi eri maissa ja eri tuotantoyhtiöissä olla erilainen. Esimerkiksi Yleisradiossa järjestäjä-nimikkeellä toimivan päävastuuna on perinteisesti ollut teatterin tarpeistonhoitajan tapaan lavastuksessa tarvittava rekvisiitta, kun taas laajempia kuvauspaikkojen etsintä- ja järjestelytehtäviä on voinut tehdä tuotantomestariksi tai tuotantojärjestäjäksi kutsuttu henkilö. Elokuvatuotantojen rekvisiitan osalta kuvauspaikkajärjestäjä huolehtii suuremmista liikkuvista esineistä ja lavastusryhmän rekvisitööri kaikesta pienemmästä esineistöstä.
Järjestäjä ja location scouting
Kuvauspaikkoja ryhdytään etsimään siinä vaiheessa, kun käsikirjoituksen niin sanottu kuvausversio on valmistunut ja hyväksytty. Ohjaaja ja lavastaja antavat järjestäjälle location briefin eli kertovat millainen paikka kuvauspaikaksi halutaan ja näillä ohjeilla järjestäjä aloittaa työnsä.
Kuvauspaikkojen etsinnässä järjestäjän tärkeimpiä työvälineitä ovat auto, kamera ja muistiinpano- ja mittausvälineet sekä kartta, karttaohjelmat, paikallistuntemus ja hyvät sosiaaliset taidot. Myös paikallishistorian tuntemus auttaa kuvauspaikkojen etsinnässä erityisesti, jos tehdään eri aikakausille sijoittuvaa elokuvaa tai sarjaa. Yksityisasuntojen etsimisessä voi käyttää hyväkseen kiinteistövälityssivustoja, mutta monesti niin sanottu ”puskaradio” on myös hyvin tehokas väline.
Riippuen ohjaajasta, järjestäjä voi joutua hakemaan useitakin vaihtoehtoja yhtä kuvauspaikkaa varten, koska myös löytyneet kuvauspaikat voivat herättää uusia ideoita luovissa tekijöissä. Toisaalta ei ole kovinkaan tavatonta, että ohjaajat eivät osaa tai halua tehdä päätöstä yhden vaihtoehdon perusteella, vaan haluavat joka tapauksessa useita vaihtoehtoja.
Järjestäjällä on pieni mahdollisuus vaikuttaa kuvauspaikkojen valintaan omalla työllään. Otetut mallikuvat vaikuttavat paljon sekä myös paikan esittely tuotannollisessa mielessä voi vaikuttaa päätökseen. Aktiivisesti kuvauspaikkoja etsiville järjestäjille alkaa nopeasti kertyä kuvauspaikka-arkistoa, jota voi käyttää hyödyksi myöhemmissä tuotannoissa.
Järjestäjä ja ennakkovalmistelu
Kun kuvauspaikat ovat löytyneet ja varmistuneet, alkaa järjestäjän toinen vaihe tuotannossa. Järjestäjän ennakkovalmistelutöihin kuuluvat muun muassa lupien hakeminen kiinteistöjen omistajilta, kaupungin virastoista, poliisilta ja maan omistajilta. Tuotantoajoneuvojen perillepääsy ajo-ohjeineen, pysäköintitilojen varaaminen kuvauspaikan läheisyyteen ja ajoneuvoliikenteen ohjaus kuuluvat myös järjestäjän tehtäviin. Teiden ja katujen varsilla kuvattaessa järjestäjä huolehtii myös tarvittavien liikennejärjestelyjen teosta sekä liikenteenpysäyttäjien hankinnasta ja perehdytyksestä.
Kuvauspaikkajärjestelijä käy valituilla kuvauspaikoilla tutustumis- ja suunnittelukäynnillä yhdessä ohjaajan, apulaisohjaajan, kuvaajan, äänittäjän, lavastajan ja tuotantopäällikön kanssa. Tätä ennakkokatselmusta kutsutaan Suomessakin termillä recce, joka tulee englannin sanasta reconnaissance eli tiedustelu.
Järjestäjä kuvauksissa
Järjestäjä on yleensä ensimmäisenä kuvauspaikalla ja lähtee viimeisenä sieltä. Järjestäjä huolehtii asioista, jotka eivät kuulu minkään muun osaston toimialaan sekä tarvittaessa avustaa muita osastoja omissa töissään. Kuvausten aikana järjestäjä muun muassa ohjaa kuvauspaikoilla autot ja ihmiset oikeille paikoilleen, huolehtii kuvauspaikkojen sulutuksesta eli siitä ettei sinne pääse asiattomia henkilöitä väärään aikaan sekä vastaa yhteydenpidosta kuvauspaikan omistajaan tai haltijaan.
Parvorokko
pienoiskuva|Parvorokkoa sairastava lapsi. Parvorokko eli pikkurokko (Erythema infectiosum) on rokkotauti, jonka esiintyvyys on korkein yli 5-vuotiailla lapsilla. Ihottuma alkaa punoituksena poskilla, ja sen alue alkaa sitten levitä muualle. Siihen saattaa liittyä joillakin lisäksi muun muassa kuumetta. Lämpötilan vaihtelut, rasitus, auringonvalo ja henkinen stressikin voivat pahentaa ihottumaa. Sairauden itämisaika on noin yhdestä kolmeen viikkoa.
Kuvauspaikkajärjestäjä
Järjestäjä kuvauksissa
Yksityisasunnoissa tai muissa vuokratuissa tiloissa tapahtuvia kuvauksia varten järjestäjä huolehtii tilojen suojauksesta ennen kuvausten alkua. Tähän käytetään muun muassa erilaisia suojamattoja ja -muoveja sekä paikkoja saatetaan tyhjentää etukäteen irtaimistosta, jota ei kuvauksissa tarvita. Kuvauspaikka myös digikuvataan läpikotaisin ennen muita toimenpiteitä, jolloin kuvat toimivat sekä apuna kuvauspaikan palauttamisessa alkuperäiseen kuntoon että mahdollisissa vauriotilanteiden selvittelyissä.
Kendō
thumb|400px|Kendōharjoittelua [[tokiolaisella Noma dōjōlla]] Kendō on japanilaiseen miekkailuun pohjautuva kamppailulaji. Japanin sana ”kendō” muodostuu kahdesta osasta: ”ken” tarkoittaa miekkaa ja ”dō” tässä tapauksessa tietä. Sananmukaisesti kendō on siis ”miekan tie”, mutta käytännössä tarkoitetaan japanilaista miekkailua.
Kuvauspaikkajärjestäjä
Järjestäjä kuvauksissa
Kuvauksia varten tehtävät liikennejärjestelyt ovat järjestäjän tehtäviä. Niitä varten on hankittava luvat liikenteen poikkeusjärjestelyiden tekemiseksi yleensä kaupunkien rakennusvirastoilta, mutta joskus myös poliisilta. Liikennejärjestelyitä varten järjestäjän varustukseen kuuluu aina kokoelma erilaisia virallisia liikennemerkkejä ja liikenteen ohjaamiseen tarkoitettuja välineitä.
The Lords of the New Church
The Lords of the New Church oli punkrockin superyhtye, jonka kokoonpanon muodosti neljä muusikkoa 1970-luvun merkittävistä punkyhtyeistä. Yhtye toimi vuosina 1982 – 1989. 2000-luvun alkupuolella The Lords of the New Church teki paluun kahden alkuperäisjäsenen (James ja Tregunna) voimin.
Kuvauspaikkajärjestäjä
Järjestäjä kuvauksissa
Järjestäjä tekee tiivistä yhteistyötä lavastajien kanssa. Järjestäjän vastuulla on muun muassa eläinten hankkiminen kuvauksiin, kun taas lavastusosasto vastaa hevoskärryjen hankkimisesta. Myös kuvissa näkyvät ajoneuvot kuuluvat järjestäjän työkenttään. Eläimiä ja ajoneuvoja hoitamaan tulevat yleensä niiden omistajat tai muut perehtyneet ammattilaiset.
The Lords of the New Church
The Lords of the New Churchin perustivat vuonna 1982 punkpioneerit Stiv Bators (The Dead Boys), Brian James (The Damned), Dave Tregunna (Sham 69) ja Nicky Turner (The Barracudas). Se julkaisi kolme studioalbumia ja yhden livealbumin ennen kuin Bators lopetti yhtyeen 2. toukokuuta 1989 Lontoon Astorian keikan jälkeen.
Kuvauspaikkajärjestäjä
Järjestäjä kuvauksissa
Järjestäjälle kuuluu myös kuvauspaikkojen loppusiivous ja tilojen palauttamisen kuvausta edeltävään kuntoon.
The Lords of the New Church
"The Lords" - kuten fanit yhtyettä kutsuivat - sekoitti imagossaan goottirokkia ja glampunkia (glamrock-yhtye Hanoi Rocksin Michael Monroe soitti yhdellä yhtyeen albumilla saksofonia). Heidän musiikkinsa oli tummempaa ja melodisempaa kuin perinteinen punk.
Kendō
Kendōn ”tien” tavoitteena on kehittää harjoittelijan mieltä, kehoa ja niiden yhteistoimintaa. Kendōn harjoittelijan tavoitteena on energian, tekniikan ja kehon sulava yhteistoiminta, kirjaimellisesti mieli-miekka-keho-yhteistyössä/harmoniassa,. Käytännössä tämä tarkoittaa sitä, että tehty tekniikka on onnistunut ja samalla jalat ja keho ovat hyvässä tasapainoisessa asennossa.
Nykyään kendōssa on neljä lyöntikohtaa: lyönti päähän eli men, lyönti ranteeseen eli kote, lyönti kylkeen eli dō ja pisto kurkkuun eli tsuki. Lyöntikohdat on nimetty niitä suojaavien suojusten mukaan. thumb|300px|Tsubazeriai-tilanne
Miekkailun perinne Japanissa
thumb|350px|left|Kendōn harjoittelua [[1900-luku|1900-luvun alun Japanissa]] Kendōn juuret ovat Japanissa, jossa keskiajalla oli yli 600 erilaista miekkailun koulukuntaa tai tyylisuuntaa. Japanissa oli 1400-luvun puolivälistä 1600-luvun alkuun käytännössä jatkuva sisällissota, ns. taistelevien valtioiden aikakausi eli Sengoku-kausi. Tällöin miekkailutaito luonnollisesti kehittyi huippuunsa. Rauhan tultua miekkailutaitoa oli pidettävä yllä, joten kehitettiin miekkailuharjoittelua. Harjoittelu metallisella katana-miekalla oli vaarallista, joten harjoittelussa siirryttiin käyttämään ensin teroittamatonta katanaa ja sitten puista harjoittelumiekkaa eli bokkenia. Puumiekalla ei voitu kuitenkaan harjoitella tekniikoita loppuun asti. Harjoittelu oli edelleenkin liian onnettomuusaltista. Keino harjoitella täyskontaktilla kehitettiin noin vuonna 1710 bambusta tehdyllä miekalla, jota kutsutaan nimellä shinai. Shinaita edeltäneet kehitelmät, kuten nahkatupella peitetty fukuroshinai, tunnettiin jo 1500-luvulla. Silloin tällaisten ”vaarattomien” harjoitteluvälineiden käyttöä vastustettiin, koska epäiltiin, että näennäisen vaaraton ase pilasi tuntuman aitoon miekkaan.
Tokugawa-šogunaatti kielsi katanan ja hyvin pian myös bokkenin käytön otteluissa, sillä molemmat olivat liian riskialttiita. Bokken jäi kuitenkin erääseen nykyäänkin kendōssa tärkeään harjoittelumuotoon, kata-harjoitteluun. Kata-harjoituksessa harjoittelijoiden kontakti syntyy pääsääntöisesti vain bokkenien välille. Tosin joissain katoissa tekniikkaan kuuluu tarttua kädellä harjoittelukumppaniin. Edistyneemmät harrastajat saattavat, varsinkin näytöksissä, esittää kataa myös metallisilla miekoilla.
Bambumiekka shinai harjoitteluvälineeksi
thumb|380px|Piirros kendō-ottelusta. Charles Edwin Fripp (1854–1906) Bambumiekka shinain käyttöönoton myötä vakiintui sillä harjoiteltava shinaigeiko. Kyseisen harjoittelumuodon syntyyn myötävaikutti sotaa kokemattomien nuorten samuraiden halu kokea esi-isiensä taisteluiden kiihko. Voimaperäiselle, mutta silti kohtuullisen turvalliselle harjoittelulle oli suuri kysyntä. Siihen vastasivatkin kaksi koulua, Jikishin kage -ryū sekä Nakanishi-ha ittō -ryū, jotka alkoivat kehittää suojavarusteita 1700-luvun alussa. Varhaisemmat shinait, fukuroshinait, oli valmistettu yhdestä bambukappaleesta halkomalla sen toinen pää ja suojaamalla se nahkatupella. Tämäntyyppisiä shinaita käyttävät kendō-koulukunnista edelleen muun muassa Maniwa nen -ryū, shinkage -ryū sekä Kashima-Shinryū. Vuonna 1750 Nakanishi Chūta kehitteli harjoituksiin sopivat suojahansikkaat, kotet sekä uudemman tyyppisen shinain, joka oli tehty yhden kappaleen sijasta neljästä bambusäleestä, joita muutama nahkaosa piti paikallaan. Näin saatiin aikaiseksi joustavampi miekka, jonka pituus ja paino oli säädetty.
Dai Nippon Butokukai
thumb|200px| [[Moriji Mochida, 10.danin kendō–hanshi 10.dan]] Meiji-kaudella Japani muuttui nopeasti vanhasta feodaalivaltiosta moderniksi yhteiskunnaksi. Tällöin vanhat bujutsu–perinteet koettiin aikansaeläneiksi. Perinteitä vaalivat tahot kuitenkin pyrkivät modernisoimaan perinteisiä bujutsu-lajeja ja siten säilyttämään ne. Modernisaation myötä niistä muodostettiin ns. gendai budōta eli nykyaikaista budōta, jossa realististen taistelutaitojen saavuttaminen syrjäytettiin harjoittelun tärkeimmältä paikalta ja tilalle nostettiin harjoittelijan fyysinen, henkinen ja sosiaalinen kehitys. Tässä kunnostautui etenkin judon ”isä” Jigorō Kanō. Toisaalta 1874 perustetut Japanin poliisivoimat ottivat kendōn osaksi harjoittelumenetelmiään. Tämä työllisti monta perinteisten miekkakoulujen mestareita, jotka muuten olisivat jääneet työttömiksi.
Dai Nippon Butokukai  oli ensimmäinen kansallinen japanilainen budō-järjestö. Se perustettiin 1895 Kiotossa edustamaan ja edistämään kaikkia japanilaisia klassisia kamppailutaitoja. Pääosissa Butokukain lajeista olivat kendō ja judo. Dai Nippon Butokukain päämajaksi ja japanilaisten kamppailulajien pääharjoittelupaikaksi perustettiin 1899 Butokudenin harjoitteluhalli. . Butokukai pyrki saamaan budō-harjoittelun osaksi japanilaisen koulujärjestelmän liikuntakasvatusta ja osittain onnistuikin tässä.
Toisen maailmansodan jälkeen Yhdysvaltojen miehitettyä Japanin liittoutuneiden valvontaelin SCAP kielsi Dai Nippon Butokukain toiminnan militaristisena. Panna poistettiin vasta Korean sodan sytyttyä 1950. Botukuden avattiin uudelleen vuonna 1952.
Bambuinen harjoittelumiekka shinai
Shinai on neljästä bambusäleestä ja nahkaosista koottu miekka. Nykyaikaisen shinain kestävyys, taipuisuus ja aerodynamiikka soveltuvat hyvin turvalliseen harjoitteluun.
Shinaita on saatavissa lapsille, nuorille ja aikuisille virallisiksi määriteltyjä kokoja ja painoja. thumb|800px|left|Shinain osat lueteltuina: shinain koossa pitävä nyöri tsuru ei ole näkyvissä kuvassa, eikä kuvan shinaissa ole väistinlevyä eli tsubaa. Kuvan mustat narut ovat pakkaussidontaa, joka leikataan auki, kun shinai otetaan käyttöön. Lisäksi shinain olennaisena osana on pieni neliönmallinen metallinen levy, chigiri, joka sitoo neljää bambusälettä kahvan sisäpuolelta.
Tammipuinen harjoittelumiekka bokken
Puiset harjoittelumiekat, bokken (pituus 102 cm) ja kodachi (pituus 55 cm), ovat pituuksiltaan standardoidut. Niitä käytetään tekniikka- ja kata-harjoittelussa. Kata on sarja ennalta määrättyjä liikkeitä parin kanssa, eikä siinä lyödä perille asti. Ennen shinain käyttöönottoa bokkenia käytettiin kaikkeen harjoitteluun, mikä johti usein loukkaantumisiin ja jopa kuolemiin.
Hakama – leveälahkeiset harjoitteluhousut
Hakama on perinteinen japanilainen housumalli. Kendōssa käytettävässä hakamassa (umanoribakama eli ratsastus-hakama) helma on jaettu kahdeksi lahkeeksi ratsastusta helpottamaan. Miesten hakamassa on edessä viisi taitosta ja takana yksi. Lisäksi edessä on yksi taitos piilossa muiden alla.
Keikogi – harjoittelutakki
Harjoittelutakki keikogi (nykyisin myös kendōgi) on pitkäliepeinen, usein paksu, puuvillainen indigonsiniseksi värjätty takki, jonka hihat peittävät kyynärpäät.
Tenugui – hikiliina
Ohutta puuvillaista hikiliinaa (tenugui) käytetään kendō-kypärän alla sekä pehmusteena että imemässä hikeä. Hikiliina kiedotaan päähän tietyllä tavalla, joka pitää sen paikoillaan kypärän alla kendō-harjoittelun vauhdissa. Hikiliinat on usein koristeltu kanji-merkein kirjoitetulla motolla tai seuran nimellä ja tunnuslauseella.
Kendōgu/bōgu – Varsinaiset kendō-varusteet
Taren keskiläpässä on yleensä nimikyltti (zekken, nykyisin myös nafuda), jossa on tunnisteena maan, kaupungin tai seuran nimi, seuran logo tai nimi keskellä ja alalaidassa harjoittelijan nimi.
Kendōn tekniikat
thumb|400px| Kendōn kote-lyönti. Tämä tekniikka kuuluu shikakewazaan eli peruslyöntitekniikkaryhmään. Kendōssa kote-lyönti suoritetaan kote-hanskan suojaamaan kyynärvarteen, ei rystysille tai suojaamattomaan käsivarteen. thumb|400px|Mennuki-dō-tekniikka, joka kuuluu ōjiwaza- eli vastatekniikkaryhmään. Ōjiwazassa vastatekniikka eli mennuki-dō-lyönti suoritetaan siten, että väistön jälkeen dō-lyönti osuu samanaikaisesti kuin hyökkääjän isku (tässä tapauksessa men-lyönti) olisi osunut kohdealueeseensa. thumb|400px|Kendō-ottelija ottelee jōdan no kamaesta eli yläasennosta. Tämä tapa otella on ”normaalia” chūdan no kamaeta eli ”keskiasentoa” hyökkäävämpi, mutta myös samalla ottelijalle itselleen raskaampi ylläpitää.
Kendōssa lyönnit tulevat aina ylhäältä alas, eikä jalkoihin kohdistuvia lyöntejä enää ole. Alhaalta ylös kohdistuvia lyöntejä varten tehtävät suojavarusteet olisivat liian vaikeita kantaa päällä tai edes valmistaa. Kendōn osuma-alueet on valittu paitsi niiden vaikeuden takia myös siksi, että todellisilla miekoilla taistellessa kyseiset alueet olisivat joko tappaneet vastustajan heti tai ainakin tehneet tämän toimintakyvyttömäksi.
Kendōn tekniikat voidaan karkeasti jaotella shikakewazoihin eli hyökkäystekniikoihin ja ōjiwazoihin eli vastahyökkäystekniikoihin.
Shikakewazat – peruslyönnit
Shikakewaza-tekniikat käsittävät kaikki kendōn peruslyönnit ja hyökkäävät lyönnit, joilla lähdetään iskemään harjoittelukumppania vastaan. Tärkeää on sutemi, eli heittäytyminen kamppailuun. Tarkoituksena on hyökätä epäröimättä ja siten murtaa vastustajan puolustus. Lyönnit voidaan toteuttaa pieninä tai isoina. Aina alkuun harjoitellaan hallitsemaan isot lyönnit, ennen kuin voidaan ruveta opettelemaan pieniä ja nopeampia versioita. Shikakewazoihin kuuluvat muun muassa:
Ōjiwazat – vastahyökkäyslyönnit
Ōjiwaza-tekniikat sisältävät useampia eri kategorioita. Tekniikoissa ei ole kyse torjumisesta tai puolustamisesta, vaan nimenomaan vastahyökkäystekniikoista, joissa aloite on itsellä ja vastustaja pakotetaan toimimaan itselleen epäedullisella tavalla. Ōjiwazoihin kuuluvat:
Renzokuwazat
Renzokuwazat tarkoittavat jatkuvaa lyöntiharjoittelua. Lyönnit toteutetaan yhtenäisellä kiailla, mahdollisimman ripeässä tahdissa, kauniissa muodossa ja turhaa ilman haukkomista välttäen. Joitakin kendōn tärkeimmistä harjoituksista voisi luetella tähän kategoriaan. Niitä ovat kirikaeshi', uchikomigeiko ja kakarigeiko.